بتبص لى كده ليه

كلمات 
بتبصلي كدة ليه ما تقولي قصدك إيه

بتبصلي كدة ليه عايز تمنيني

ولا صعبت عليك حبيت تواسيني

ولا شفت الحب نايم جوه قلبي

حبيت تشاغل مهجتي وتصحي حبي

بتبصلي كدة ليه والمكر جوه عينيك

سرحان تناجي إيه والحيرة باينة عليك

انت شفت الورد فتح ع الغصون

قلت تقطف وردة وتداوي الشجون

بتبصلي كدة ليه وانت حزين ولهان

لا حب تبكي عليه ولا حبيب غضبان

انت عايزني أواسيلك جراحك

ولا أغنيلك وتنسى طول نواحك

مال عيونكم عطشانة عايزة اللي دايما يرويها

ومال قلوبكم حيرانة مش لاقية حاجة ترضيها

أضحكّم واسليكم واندمكم وأواسيكم

وتاخدوا اللي الجمال يدّيه وأنا اللي هخده منكم إيه
 شوف كمان 

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى